Vīnes Milzu panorāmas rats

Vīnes Milzu panorāmas rats (vācu: Wiener Riesenrad) ir 64,75 metrus augsts panorāmas rats Austrijas galvaspilsētas Vīnes Leopoldštates rajonā pie ieejas Prātera parkā. Uzbūvēts 1897. gadā un kļuvis par vienu no Vīnes simboliem. No 1920. līdz 1985. gadam bija augstākais panorāmas rats pasaulē. Vēsture Vīnes panorāmas ratu projektēja britu inženieri Harijs Hičinss un Hjūberts Sesils Būts, un 1897. gadā to uzbūvēja angļu inženieris leitnants Valters Basets Basets (1864—1907). Uzcelts par godu imperatora Franča Jozefa I 50 valdīšanas gadiem, un tas bija viens no pirmajiem jebkad uzbūvētajiem panorāmas ratiem. 1916. gadā tika saņemta atļauja to demontēt, bet līdzekļu trūkuma dēļ tas netika izdarīts. Iesākumā tam bija 30 gondolas. Panorāmas rats cieta Otrajā pasaules karā, un to atjaunojot gondolu skaitu samazināja uz 15. Populārajā kultūrā Vīnes Milzu panorāmas rats kā darbības vide parādās vairākās filmās, seriālos un literatūrā, tostarp: Vīnes Milzu panorāmas rats kā darbības vide redzams film noir klasikā "Trešais cilvēks" (1949) panorāmas rats redzams 1973. gada spiegu trillerī Scorpio (1973) 1987. gada Džeimsa Bonda filmā, "Dzīvās ugunis" ietver ainas no Prātera parka un gara romantiskā aina panorāmas ratā panorāmas rats pieminēts Evas Ibotsones romānā The Star of Kazan panorāmas rats redzams Makša Ofilsa filmā "Vēstule no nepazīstamas sievietes" (Letter from an Unknown Woman, 1948) Ainas no Ričarda Linkletera filmas "Pirms saullēkta" (Before Sunrise, 1995) filmētas Prātera parkā un panorāmas ratā Vīnes Milzu panorāmas rats redzams filmā "Adele zeltā" (2015) panorāmas rats redzams Austrijas televīzijas seriālā "Komisārs Reksis" Atsauces Ārējās saites Vikikrātuvē par šo tēmu ir pieejami multivides faili. Skatīt: Vīnes Milzu panorāmas rats. Oficiālā tīmekļa vietne